armvectores/hy_wikipedia_2023 huggingface dataset:
Արեալ (այլ կիրառումներ)

Արեալ կարող է վերաբերել՝

Արեալ - երկրի մակերևույթի (կամ ջրատարածության) հատված, որին բնորոշ է կենդանիների, բույսերի որևէ տեսակ։
Արեալ - տարածք, որն առանձնացվում է ըստ տնտեսական այս կամ այն հատկանիշի կամ հատկանիշների։
Արեալ - բազմաելք հրաբխային ժայթքումներ։
Արեալ - համայնք Բրազիլիայում՝ Ռիո դե Ժանեյրո նահանգի կազմում
Ցյուրիխի ամանորյա մարաթոն

Ցյուրիխի ամանորյա մարաթոն (գերմ.՝ Neujahrsmarathon Zürich), ամենամյա մարաթոն, որ սկսած 2005 թվականից տեղի է ունենում Ցյուրիխում՝ ամեն տարի հունվարի 1-ին։ Սկիզբը տրվում է ուղիղ կեսգիշերին՝ ճիշտ Նոր տարվա սկզբին։ Սկիզբն ու ավարտը տեղակայված է Շլիրեն քաղաքում՝ Ցյուրիխի մոտակայքում։ Վազքուղին բաղկացած է Լիմմատ գետի երկայնքով չորս շրջանից։ 1 շրջանի երկարությունը 10.55 կմ է։ Մարաթոնից բացի, կա նաև կիսամարաթոն (երկու շրջան), 10 կմ (մեկ շրջան), ինչպես նաև մարաթոնային էստաֆետ։ Մարաթոնի բոլոր հեռավորությունների մեկնարկը և ավարտը գտնվում է մարզադահլիճի ներսում։ Մասնակիցները յուրաքանչյուր շրջանից հետո անցնում են մարզադահլիճով։ Նախատեսված ժամանակը 5 ժամ է, որը կարող է ավելացվել վատ եղանակային պայմանների դեպքում (ձյուն, սառույց)։ Միջազգային մարաթոնների և վազքի ասոցիացիայի անդամ է։


== Հաղթողներ ==


=== Մարաթոն ===


== Ծանոթագրություններ ==
Յանգ Դրո

Դուան Մոնթրել Հարթ (անգլ.՝ D'Juan Montrel Hart, հունվարի 15, 1979(1979-01-15), Ատլանտա), ամերիկացի ռեփեր, ով ավելի հայտնի է Յանգ Դրո (անգլ.՝ Young Dro) բեմական կեղծանվամբ։ 2001 թվականին իր դեբյուտային «I Got That Dro» ալբոմը թողարկելուց հետո, 2004 թվականին Դրոն ստորագրեց պայմանագիր ռեփեր T.I.-ի Grand Hustle Records ձայնագրման լեյբլի հետ և դարձավ դրա անդամ։ 2006 թվականին թողարկվեց նրա «Best Thang Smokin'» անվանումը կրող երկրորդ ալբոմը, որը զբաղեցրեց երրորդ հորիզոնականը Billboard 200 հիթ շքերթում և իր երգացանկում ընդգրկում էր «Shoulder Lean» հիթ դարձած երգը։ 2013 թվականին Դրոն թողարկեց իր «High Times» կոչվող երրորդ ալբոմը, իսկ 2015 թվականին չորրորդը՝ «Da Reality Show»-ն։


== Սկավառակագրություն ==


=== Ալբոմներ ===
«I Got That Dro» (2001)
«Best Thang Smokin'» (2006)
«High Times» (2013)
«Da Reality Show» (2015)


== Ծանոթագրություններ ==


== Արտաքին հղումներ ==
Յանգ Դրոյի էջը Allmusic կայքում
Սրեդնի Բուրլուկ

Սրեդնի Բուրլուկ (ուկրաիներեն՝ Середній Бурлук), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1650 թվականին։
2001 թվականի տվյալներով Սրեդնի Բուրլուկ գյուղում բնակվել է 251 մարդ։ Բնակավայրը զբաղեցնում է 0,775 կմ² տարածք։ Բնակչության խտությունը կազմել է 323,87 մարդ/կմ²։


== Աշխարհագրական դիրք ==
Սրեդնի Բուրլուկ գյուղը գտնվում է Վելիկի Բուրլուկ գետի աջ ափին։ Գյուղում կա կամուրջ։ Գետի հոսանքին ի վեր գյուղը հարում է Նեստերովկա գյուղին, հոսանքին ներքև 1 կմ հեռավորության վրա Շիշկովկա գյուղն է, հակառակ ափին՝ Տիխի Բերեգ գյուղն է (ոչ բնակելի)։


== Պատմություն ==
Գյուղը հիմնադրվել է 1650 թվականին։ 1966 թվականին Սրեդնեբուրլուկի գյուղական խորհուրդը ներառել է հետևյալ բնակավայրերը՝ Բեզվոդնի Յար, Վլադիմիրովկա (Վելիկոբուրլուկսկի շրջան), Աննովկա (Վելիկոբուրլուկսկի շրջան), Իվանովկա (Վելիկոբուրլուկսկի շրջան), Կրասնոե (Վելիկոբուրլուկսկի շրջան), Լոզովոյե (Վելիկոբուրլուկսկի շրջան), Նեստերովկա (Վելիկոբուրլուկսկի շրջան), Նիժնի Բուրլուկ (Խարկովի մարզ), Պետրովկա (Վելիկոբուրլուկսկի շրջան), Պոբեդա (Վելիկոբուրլուկսկի շրջան), Սմոլովկա (Վելիկոբուրլուկսկի շրջան), Տարաս Շևչենկո (Վելիկոբուրլուկսկի շրջան), Տիխի Բերեգ (Շիկոբուրլուկսկի շրջան) և Տիխի Բերեգ (Շիկոբուրլուկովսկի շրջան), Կրասնոարմեյսկոե (Վելիկոբուրլուկսկի շրջան) և Շիշկովկա (Վելիկոբուրլուկսկի շրջան)։
1976 թվականին Սրեդնեբուրլուկսկի գյուղական խորհուրդը ներառել է Կրասնոե (Վելիկոբուրլուկսկի շրջան), Նեստերովկա (Վելիկոբուրլուկսկի շրջան) և Կրասնոարմեյսկոե (Վելիկոբուրլուկսկի շրջան) գյուղերը։ 1977-2010 թվականներին Սրեդնեբուրլուցկի գյուղական խորհուրդը լուծարվել է։


== Տնտեսություն ==
Գյուղում եղել է թռչնաֆաբրիկա (չի գործում 1986 թվականից)։


== Սոցիալական ոլորտի օբյեկտներ ==
Գյուղում գործել է արվեստի դպրոց (փակվել է 2006 թվականին)։


== Հիշարժան վայրեր ==
Խորհրդային զինվորների եղբայրական գերեզման։


== Հայտնի մարդիկ ==
Ալեքսանդր Անտոնովիչ Անտոնով (1914-1997), ծնվել է Կարտավովկա գյուղում (այժմ  Սրեդնի Բուրլուկ)։ Խորհրդային Միության հերոս։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-02-09 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էդմունդ Գվեն

Էդմունդ Գվեն (անգլ.՝ Edmund Gwenn, ի ծնե ազգանունը՝ Քելլեվեյ (անգլ.՝ Kellaway), սեպտեմբերի 26, 1877(1877-09-26), Լոնդոն, Մեծ Բրիտանիայի և Իռլանդիայի միացյալ թագավորություն - սեպտեմբերի 6, 1959(1959-09-06)[…], Վուդլենդ Հիլզ, Լոս Անջելես, Կալիֆոռնիա, ԱՄՆ), բրիտանացի դերասան։ Կինոյում Էդմունդ Գվենի ամենահայտնի աշխատանքը Քրիս Քրինգլի դերն է «Հրաշք 34-րդ փողոցում» սուրբծննդյան ֆիլմում (1947), որի համար արժանացել է «Օսկար» և «Ոսկե գլոբուս» մրցանակների երկրորդ պլանի տղամարդու լավագույն դերակատարման համար։ Երկրորդ անգամ Էդմունդ Գվենը «Ոսկե գլոբուս» մրցանակի արժանացել և «Օսկարի» ներկայացվել է «Միստր 880» (1950) կատակերգական ֆիլմի համար։ Նա հայտնի է նաև նրանով, որ նկարահանվել է ռեժիսոր Ալֆրեդ Հիչքոքի չորս ֆիլմերում։
Որպես թատերական դերասան՝ Էդմունդ Գվենը Վեստ Էնդում և Բրոդվեյում մասնակցել է ժամանակակից դրամատուրգների, այդ թվում՝ Բեռնարդ Շոուի, Ջոն Գոլսուորսիի և Ջոն Բոյնթոն Փրիսթլիի բազմաթիվ ստեղծագործությունների բեմադրությունների։ Երկրորդ համաշխարհային պատերազմից հետո Էդմունդ Գվենն ապրել է Միացյալ Նահանգներում, որտեղ հաջող կարիերա է ծավալել Հոլիվուդում և Բրոդվեյում։


== Կենսագրություն ==
Էդմունդ Գվենը ծնվել է 1877 թվականի սեպտեմբերի 26-ին Լոնդոնում, Ջոն և Քեթրին Քելեվեյների ընտանիքում։ Դերասանական կարիերան սկսել է Լոնդունում 1895 թվականին՝ Թագավորական քոլեջն ավարտելուց հետո։ Իր խաղով Էդմունդ Գվենը գրավել է դրամատուրգ Բեռնարդ Շոուի ուշադրությունը, և վերջինս նրան դեր է տվել իր «Մարդ և գերմարդ» պիեսում, ապա ևս հինգ բեմադրություններում։ Էդմունդ Գվենի դերասանական կարիերան ընդհատվել է 1914 թվականին, երբ նա հայտնիվել է բրիտանական բանակի շարքերում Առաջին համաշխարհային պատերազմի տարիներին։ Պատերազմի ավարտից հետո Գվենը վերադարձել է թատրոնի բեմ, ինչպես նաև կատարել է նորամուտը կինոյում։
Իր կինոկարիերայի ընթացքում Էդմունդ Գվենը նկարահանվել է ավելի քան 80 կինոնկարներում, որոնցից առավել հայտնի են՝ «Դժբախտ Էնթոնին» (1936), «Հպարտություն և նախապաշարմունք» (1940), «Դևն ու միսս Ջոնսը» (1941), «Երկրային թագավորության բանալիները» (1944), «Նրա՛նք» (1954) և «Անախորժություններ Հարրիի հետ» (1955)։ 1948 թվականին դերասանն արժանացել է «Օսկար» մրցանակի «Հրաշք 34-րդ փողոցում» Քրիս Քրինգլի դերի համար, որը ծերունի է և իրեն համարում է Սանտա Կլաուս։ Մրցանակն ստանալուց հետո Էդմունդ Գվենը խոստովանել է. «Հիմա ես գիտեմ, որ Սանտա Կլաուսը գոյություն ունի»։ 1951 թվականին նա նորից ներկայացվել է Ամերիկյան կինոակադեմիայի մրցանակի «Միստր 880» ֆիմում կատարած դերի համար։
1959 թվականին Էդմունդ Գվենը ուղեղի կաթված է տարել և դրանից կարճ ժամանակ անց մահացել է թոքաբորբից Կալիֆոռնիայի Վուդլենդ Հիլզ քաղաքում 81 տարեկան հասակում։ Կինոարվեստի բնագավառում ունեցած իր ավանդի համար Էդմունդ Գվենն արժանացել է աստղի Հոլիվուդյան փառքի ծառուղում։


== Ընտրյալ ֆիլմագրություն ==


== Մրցանակներ ==
Օսկար 1948 — Երկրորդ պկանի լավագույն դերասան («Հրաշք 34-րդ փողոցում»)
Ոսկե գլոբուս 1948 — Երկրորդ պլանի լավագույն դերասան («Հրաշք 34-րդ փողոցում»)


== Ծանոթագրություններ ==


== Արտաքին հղումներ ==
Էդմունդ Գվեն Internet Movie Database կայքում
Edmund Gwenn in Screen Director's Playhouse: Miracle on 34th Street (1949) (Downloadable mp3 and streaming audio)
Edmund Gwenn in Lux Radio Theater: Miracle on 34th Street (1948) (Downloadable mp3 and streaming audio)
Դեմիդովսկի գյուղական խորհուրդ (Կրեմենչուգսկի շրջան)

Դեմիդովսկի գյուղական խորհուրդ  (ուկրաիներեն՝ Демидівська сільська рада), Ուկրաինայի Պոլտավայի մարզի Կրեմենչուգսկի շրջանում։
2001 թվականի տվյալներով Դեմիդովսկի գյուղական խորհրդում բնակվում էր 821 մարդ։ Խորհրդում կա 7 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Պոնյա

Պոնյա (ռուս.՝ Понъя), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Շուգոր գետի ձախ ափին՝ 275 կմ հեռավորության վրա։ Գետի երկարությունը կազմում է 30 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000062071
Կոդը ըստ հիդրոլոգիական հետազոտության (ՌԴ) — 103006207
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Անրի Դեբեոն

Անրի Դեբեոն (ֆր.՝ Henri Debehogne, ծնվել է 1928 թվականին, Բելգիայի Նամուր նահանգի Մայլեն քաղաքում, մահացել է 2007 թ. դեկտեմբերի 9-ին, Ուկկելում։ Աշխատել է Բելգիայի թագավորական աստղադիտարանում Ուկկել քաղաքում և մասնագիտացել է գիսաստղերի և աստերոիդների աստղաչափության մեջ։ Իր կյանքի ընթացքում հայտնաբերել է 717 աստերոիդ, այդ թվում (6090) 1989 DJ և (65210) 2002 EG տրոյացիները։


== Տես նաև ==
Ջորջ Սիրլ
Ֆեռնան Կուրտի


== Ծանոթագրություններ ==


== Արտաքին հղումներ ==
Gedachten bij het heengaan van Henri Debehogne (1928-2007), lid van onze Vereniging Archived 2012-06-16 at the Wayback Machine. (դան.)
Անրի Դեբեոն (վիդեո) (ֆր.)
Ֆրեդերիկ Թոմաս Էլվորֆի

Ֆրեդերիկ Թոմաս Էլվորֆի (անգլ.՝ Frederick Thomas Elworthy, հունվարի 10, 1830(1830-01-10) - դեկտեմբերի 13, 1907(1907-12-13)), անգլիացի բանասեր և հնահավաք։


== Կյանք ==
Էլվորֆին Վելիգթոնից բրդի ձեռնարկատեր Թոմաս Էլվորֆիի և նրա կնոջ` Ուիլյամ Քորլիի դստեր` Ջեյնի ավագ որդին էր։ Նա ծնվել է Վելինգթոնում, 1830 թվականի հունվարի 30-ին և սովորել է Դենմարք Հիլում գտնվող մասնավոր դպրոցում։ Չնայած պատանեկության տարիներից բավականին աշխատասեր է եղել, նա հեղինակություն չի ունեցել մինչև իր կյանքի միջին տարիները։ 
Նա նախ եղել է նշանավոր բանասեր, հետո` ֆոլկլորի գրող։ Նրա` չար աչքի և հարակից սնահավատության մասին երկու գրքերը պարունակում են բազմաթիվ հետաքրքիր տեղեկություններ, որոնք հավաքվել են Իսպանիայում, Իտալիայում և այլ երկրներում ճանապարհորդությունների ընթացքում, որոնցից նա ստեղծել է գոյություն ունեցող հմայիլների, թալիսմանների, կախազարդերի թերևս լավագույն հավաքածուն. այս հավաքածուն պատկանում էր նրա այրուն, որի մահվանից հետո այն կտակվել է Թոնթոնի հնագիտական միության թանգարանին։  
Նա թղթակցել է Archæologia կազմակերպությանը, եղել է Բանասիրության միության խորհրդի անդամ և 1891-1896 թվականներին եղել է Սոմերսեթշայերի հնագիտական միության պատասխանատու քարտուղարը, Proceedings-ի, ինչպես նաև` Դևոնշայեր միության համար գրել է որոշ արժեքավոր հոդվածներ{{sfn|Hunt|1912}:
Նա լավ լեզվաբան էր և նշանակալի հմտություններ էր ձեռք բերել որպես ջրանկարիչ և գծանկարիչ։ Կարևոր եկեղեցական էր, և Վելինգտոնի բոլոր սրբերի եկեղեցու վերակառուցումը իր ջանքերի շնորհիվ է իրականացվել։ Նա օրենսդիր էր, երեցփոխ, Վելիգթոնի դպրոցի խորհրդի ակտիվ անդամ և նշանավոր մասոն։
1906 թվականի ամռանը սկսված հիվանդությունից հետո նա մահացել է Վելինգթոնի Ֆոքսդաունում գտնվող իր բնակավայրում, 1907 դեկտեմբերի 13-ին և թաղվել է տեղի եկեղեցու բակում։


== Աշխատանքներ ==
1875: The Dialect of West Somerset (The dialect of West Somerset. - An outline of the grammar of the dialect of West Somerset. - West Somerset word-book.) 2 vols. London: Trübner for the English Dialect Society, 1875-1886
1895: The Evil Eye : an account of this ancient and widespread superstition. London: John Murray
1900: Horns of Honour: and other studies in the by-ways of archeology. London: John Murray


== Ծանոթագրություններ ==


== Արտաքին հղումներ ==
T. W. Mayberry։ «Elworthy, Frederick Thomas (1830–1907)»։ Oxford Dictionary of National Biography (online ed.)։ Oxford University Press։ doi:10.1093/ref:odnb/33020  (Subscription or UK public library membership required.)
Alison Petch, Frederick Thomas Elworthy 'The Other Within' project. Pitt Rivers Museum.
Works on Open Library
Նատրիումի մետաարսենատ

Նատրիումի մետաարսենատ, անօրգանական միացություն՝ NaAsO3 բանաձևով։ Առաջացնում է անգույն բյուրեղներ։ Լուծվում է ջրում։


== Ստացումը ==
Ստացվում է նատրիումի դիհիդրոարսենիտի ջերմային քայքայումից.
  
    
      
        
          
            N
            a
            
              H
              
                2
              
            
            A
            s
            
              O
              
                4
              
            
             
            
              
                →
                
                  
                    230
                    
                      o
                    
                  
                  C
                
              
            
             
            N
            a
            A
            s
            
              O
              
                3
              
            
            +
            
              H
              
                2
              
            
            O
          
        
      
    
    {\displaystyle {\mathsf {NaH_{2}AsO_{4}\ {\xrightarrow {230^{o}C}}\ NaAsO_{3}+H_{2}O}}}
  Ստացվում է նատրիումի մետաարսենիտի ջերմային քայքայումից.
  
    
      
        
          
            5
            N
            a
            A
            s
            
              O
              
                2
              
            
             
            
              
                →
                
                  300
                  −
                  
                    550
                    
                      o
                    
                  
                  C
                
              
            
             
            N
            
              a
              
                3
              
            
            A
            s
            
              O
              
                4
              
            
            +
            2
            N
            a
            A
            s
            
              O
              
                3
              
            
            +
            2
            A
            s
          
        
      
    
    {\displaystyle {\mathsf {5NaAsO_{2}\ {\xrightarrow {300-550^{o}C}}\ Na_{3}AsO_{4}+2NaAsO_{3}+2As}}}
  


== Ֆիզիկական հատկությունները ==
Նատրիումի մետաարսենատը առաջացնում է անգույն բյուրեղներ։ Մոլեկուլի պարամետրերը՝ a=0,807 նմ, b=0,744 նմ, c=0,732 նմ, α=90°, β=91,5°, γ=104°, Z=6։
Չոր պայմաններում առաջացնում է (NaAsO3)n բանաձևով անօրգանական պոլիմերներ։


== Ծանոթագրություններ ==


== Գրականություն ==
Химическая энциклопедия / Редкол.։ Кнунянц И.Л. и др.. — М.։ Советская энциклопедия, 1988. — Т. 1. — 623 с.
Справочник химика / Редкол.։ Никольский Б.П. и др.. — 3-е изд., испр. — Л.։ Химия, 1971. — Т. 2. — 1168 с.
Лидин Р.А. и др. Химические свойства неорганических веществ։ Учеб. пособие для вузов. — 3-е изд., испр. — М.։ Химия, 2000. — 480 с. — ISBN 5-7245-1163-0.
Ջոն Ջի Յուն

Ջոն Ջիյուն (կորեերեն՝ 전지윤, հոկտեմբերի 15, 1990(1990-10-15), Սեուլ, Հարավային Կորեա)՝ հարավկորեացի երգչուհի, պարուհի, 4Minute խմբի անդամ, որն առաջելույթ է ունեցել 2009 թվականին Cube Entertainment լեյբլով։


== Կենսագրություն ==
Ջիյունը ծնվել է  1990 թվականի հոկտեմբերի 15-ին Սեուլում, Հարավային Կորեա։ Մականուն։ Charisma Jiyoon, Teol teol Jiyoon, Junglass, Jiyoonit։ Ավարտել է Byeongjeom High դպրոցը։
Նա մասնակցել է Unpretty rapstar-ի երկրորդ եթերաշրջանին։
2016 թվականի հունիսի 14-ին Cube Entertainment-ի հետ պայմանագրի ժամկետը լրացավ, և Ջիյունը չթարմացրեց այն։
Օգոստոսի 8-ին Ջիյունը  պայմանագիր է կնքել JS E&M-ի հետ։


== Ֆիլմագրություն ==
TV-շոու


== Մյուզիքլ ==


== Ծանոթագրություններ ==
Լևենկի (գյուղ, Տյոմկինսկի շրջան)

Լևենկի (ռուս.՝ Левенки), գյուղ Ռուսաստանի, Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուդնյա (գյուղ, Պոչինկովսկի շրջան)

Անվան այլ կիրառումների համար տե՛ս՝ ՌուդնյաՌուդնյա (ռուս.՝ Рудня), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չաղաթայ Ուլուսոյ

Չաղաթայ Ուլուսոյ (թուրքերեն՝ Çağatay Ulusoy, սեպտեմբերի 23, 1990(1990-09-23), Ստամբուլ, Թուրքիա), թուրք դերասան և մոդել։ Առավել հայտնի է դարձել Էմիր Սարաֆօղլուի դերով, որը Չաղաթայը մարմնավորել է Ես անվանեցի նրան Ֆերիհա հեռուստասերիալում, որը ցուցադրվել է Show TV-ի եթերում։ Նկարահանվել է նաև Star TV-ով հեռարձակվող Մակընթացություն հեռուստասերիալում։


== Կյանքը և կարիերան ==
Չաղաթայ Ուլուսոյը ծնվել է Ստամբուլում։ Չաղաթայի հայրը բուլղարացի է, իսկ մայրը՝ բոսնիացի։ Երկուսն էլ ներկայումս թոշակառու են։ Ունի կրտսեր եղբայր Աթալայը։ Ավարտելով ավագ դպրոցը, Ուլուսոյը շարունակել է կրթությունը Ստամբուլի համալսարանի այգեգործության և այգու դիզայնի բաժնում։ Իր կարիերան սկսել է 19 տարեկանում որպես մոդել։ 2010 թվականին հաղթել է Թուրքիայի լավագույն մոդել մրցույթը։ Նրա առաջին դերը եղել է Անատոլիական արծիվներ հեռուստասերիալում playing the character of Ahmet Onur.: Միևնույն տարում, Չաղաթայը սկսել է նկարահանվել Ես անվանեցի նրան Ֆերիհա հեռուստասերիալում՝ մարմնավորելով Էմիր Սաֆարօղլուի դերում։ Առաջին և երկրորդ եթերաշրջանները գրանցելով մեծ հաջողություններ, սերիալի պրոդյուսերական կազմը Ուլուսոյին հրավիրեց նկարահանվելու երրորդ եթերաշրջանում, որի ընթացքում փոփոխվել էր հեռուստասերիալի անվանումը՝ դառնալով «Էմիրի ուղին» (թուրքերեն՝ Emir'in Yolu), բայց նկարահանումները դադարեցվեցին, քանի որ հեռուստասերիալը մեծ վարկանիշներ չգրանցեց։ Ավելին, նրա խաղընկեր Հազալ Քայան չէր նկարահանվում երրորդ եթերաշրջանում, քանի որ պայմանագիր էր կնքել՝ նկարահանվելու Վերջին ամառը Բալկաններում ֆիլմում։ Հազալին փոխարինեց դերասանուհի։ Վերջինս այնքան էլ չընդունվեց հանրության կողմից։
2012 թվականին Ուլուսոյը նկարահանվել է «Պարանոյա» կարճամետրաժ ֆիլմում։ 2013 թվականի սեպտեմբերից նկարահանվել է Մակընթացություն հեռուստասերիալում, որը Միայնակ սրտեր ամերիկյան հեռուստասերիալի ռիմեյքն էր։ Չաղաթայի խաղընկերուհին եղել է թուրք հայտնի դերասանուհի Սերենա Սարըքայան։ 2016 թվականից նկարահանվում է Ներսում հեռուստասերիալում, որը հիմնված է ամերիկյան Հանգուցյալները ֆիլմի սցենարի վրա։
2016 թվականին Չաղաթայ Ուլուսոյը բնակարան է գնել Կալիֆորնիայի Սանտա Մոնիկա քաղաքում։


== Ծանոթագրություններ ==
Յոդաչափություն

Յոդաչափություն, օքսիդացնող կամ վերականգնող հատկություններով նյութերի վերլուծության եղանակ։ Հիմնված է I2+2p^t2I~ հավասարակշռությունն օգտագործելու վրա։ 1շ/21 համակարգի նորմալ պոտենցիալը e°=+0,5345 վ է (25 °C)։ Օքսիդիչներ՝ գերօքսիդներ, քրոմական, մանգանական թթուներ, պղնձի (II), երկաթի (III) աղեր են (e>+0,5345 վ) որոշելիս աշխատանքային է К I-ի լուծույթը։ Անջատվող 12-ը տիտրում են նատրիումի թիոսուլֆատի ստանդարտ լուծույթով։ Վերականգնիչներ՝ սուլֆիդներ, անագի (II) աղեր են (е< +0,5345 վ) որոշելիս աշխատանքային է 1շ-ի լուծույթը։ Ինդիկատոր է օսլայի լուծույթը (0,1%)։ Կարելի է որոշել նաև ուժեղ թթուների պարունակությունը՝ I03~ + 5I~ +6H+^3I2+3H20։
Կույր բիծ

Կույր բիծ (օպտիկական սկավառակ լատ.՝ punctum caecum), որն առկա է յուրաքանչյուր առողջ մարդու աչքի ցանցաթաղանթում (և բոլոր տեսնող քորդավոր կենդանիների մոտ)։


== Նկարագրություն ==
Նյարդաթելերը ռեցեպտորներից դեպի կույր բիծ անցնում են ցանցաթաղանթի վրայով և հավաքվում են տեսողական նյարդում, որն անցնում է ցանցաթաղանթի միջով նրա հակառակ կողմը և այս տեղում լուսային ռեցեպտորները բացակայում են։ Գլխոտանիների մոտ (օրինակ՝ ութոտնուկների), նյարդաթելերը տեսողական նյարդ են գալիս լուսազգայուն բջիջների շերտի մյուս կողմից և աչքերում կույր բծեր չունեն։ Կառուցվածքի այս տարբերությունը բացատրվում է ցանցաթաղանթի նյարդա-մազանոթային շերտի մեկ այլ գործառույթով՝ ֆոտոռեցեպտորների վնասումից պաշտպանությամբ (ուլտրամանուշակագույն ճառագայթներից առաջացած)։ Բնական միջավայրում գլխոտանիները արագ կլանում են ուլտրամանուշակագույն ճառագայթները, այդ իսկ պատճառով աչքի ցանցաթաղանթի այդպիսի կառուցվածքը առավելություն է միայն ջրային միջավայրում։ 
Կույր բծերը երկու աչքերում էլ գտնվում են տարբեր տեղերում, այդ պատճառով երկու աչքերի նորմալ օգտագործման դեպքում սրանք աննկատ են։ Բացի այդ, ուղեղը ուղղում է ընկալվող պատկերը և կույր բծի հայտնաբերման համար անհրաժեշտ են հատուկ միջոցառումներ։ Քթի կողմից, հետևաբար աչքի օպտիկական առանցքի սահմաններից դուրս, area centralis-ին հարում է տեսողական սկավառակը, որտեղ հավաքվում են տեսողական նյարդաթելերը։ Այս հատվածը զրկված է ֆոտոռեցեպտորներից, ուստի ցանցաթաղանթի այս հատվածում մենք ոչինչ չենք տեսնում։ Այն կոչվում է կույր բիծ։


== Պատմություն ==
Կույր բիծը հայտնաբերել է Էդմ Մարիոտը 1688 թվականին։ Ֆրանսիայի թագավոր Լյուդովիկ 14-րդը զվարճանում էր կույր բծով, հետևելով իր ենթականերին, կարծես թե նրանք գլուխ չունեին։


== Կույր բծի հայտնաբերումը ==

Որպեսզի հետևեք կույր բծին, փակեք աջ աչքն և ձախով նայեք շրջանակում գտնվող խաչին։ Դեմքը և մոնիտորը պահեք ուղղահայաց։ Հայացքը չկտրելով աջ խաչից, դեմքը մոտեցրեք (կամ հեռացրեք) մոնիտորից և միաժամանակ հետևեք ձախ խաչին։ Որոշակի պահի (դեմքը մոնիտորից որոշակի հեռավորությամբ) այն կորչում է։ Նմանատիպ փորձ կարելի է անցկացնել նաև աջ աչքի հետ։
Այս մեթոդով կարելի է գնահատել նաև կույր բծի չափերը։


== Ծանոթագրություններ ==


== Տես նաև ==
Դեղին բիծ
Շենգավիթ (բժշկական կենտրոն)

Անվան այլ կիրառումների համար տե՛ս՝ Շենգավիթ (այլ կիրառումներ)
«Շենգավիթ» բժշկական կենտրոնը, բազմապրոֆիլային բուժախտորոշիչ ձեռնարկություն։ Բժշկական կենտրոնի կազմում գործում են կանխարգելիչ, ախտորոշիչ, բուժական և վերականգնողական գործառույթներ իրականացնող բաժանմունքներ և ծառայություններ։


== Պատմություն ==
1983 թ. հիմնադրվել է Երևանի թիվ 3 կլինիկական ծննդատունը։
Ներկայիս շենքը շահագործման է հանձնվել 1964 թ.։ 2001 թ. ծննդատունը վերակազմավորվել է “Շենգավիթ” բժշկական կենտրոնի, որի բոլոր բաժնետոմսերը պատկանում էին քաղաքապետարանին։ 2002 թ. արդեն բաժնետոմսերը դարձան կոլեկտիվի սեփականությունը, իսկ կենտրոնը վերածվեց բազմապրոֆիլ բժշկական-ախտորոշիչ հիմնարկության։


== Տես նաև ==
Երևանի հիվանդանոցների ցանկ


== Արտաքին հղումներ ==
Պաշտոնական կայք
Չեն Լու

Չեն Լու' (ռուս.՝ Чэнь Лу , նոյեմբերի 24, 1976(1976-11-24), Չանչուն, Չինաստան). չինացի գեղասահորդուհի, հանդես է եկել մենասահքում։ Երկու անգամ օլիմպիական բրոնզե մեդալակիր (1994 և 1998), գեղասահքի Աշխարհի չեմպիոն, ինչպես նաև Չինաստանի իննակի չեմպիոն։


=== Կենսագրություն ===
Չեն Լուի հայրը նախկինում հոկեյիստ էր։ Աշխատում էր որպես հոկեյի մարզիչ, իսկ մայրը զբաղվում էր սեղանի թենիսով։ Չեն Լունն իր առաջին չմուշկները ստացել է հինգ տարեկանում հորից։
1990 թվականի վերջին նա պատանիների Աշխարհի առաջնությունում բրոնզե մեդալ նվաճեց, ինչը չինացի գեղասահորդների առաջին մեդալն էր աշխարհում։
1994 թվականին նա բրոնզե մեդալ նվաճեց Լիլեհամերի Օլիմպիական խաղերում։ Եվ այս մեդալը Չինաստանի գեղասահքի օլիմպիական առաջին մեդալն էր։ 1995 թվականին նա դարձավ աշխարհի չեմպիոն, և սա մինչ օրս չինացի մենասահորդուհիների միակ ձեռքբերումն է։
1997 թվականին նա Աշխարհի առաջնությունում լուրջ վնասվածքից հետո միայն 25-րդն էր։ Այդ ժամանակ էլ չինացի գեղասահորդուհին տեղափոխվեց ԱՄՆ, փոխեց մարզչին և խորեոգրաֆին, իսկ 1998 թվականի Նագանոյի օլիմպիադային նորից կանգնեց պատվանդանի երրորդ հորիզոնականին։
Սիրողական կարիերայի ավարտից հետո Չեն Լուն երկու սեզոն մեկնել է հյուրախաղերի «Stars on Ice»-ի շոուի հետ, ինչպես նաև մասնակցել է պրոֆեսիոնալների մրցույթների։
Չինաստանի գեղասահքի ֆեդերացիան Չեն Լուին խնդրեց մասնակցել Չինաստանի 2001 թվականի 9-րդ ազգային խաղերին (խաղերն անցկացվում են չորս տարին մեկ՝ Օլիմպիական խաղերի անալոգիայի միջոցով, բայց միայն չինացի մարզիկների շրջանում), որտեղ էլ նա և հաղթեց։
2005 թվականի հուլիսին Չեն Լուն ամուսնացավ Ռուսաստանի մենասահորդ Դենիս Պետրովի հետ՝ 1992 թվականի ձմեռային օլիմպիական խաղերի արծաթե մեդալակրի հետ։ 2006 թվականի հունիսի 28-ին ծնվել է նրանց որդին՝ Նիկիտան, իսկ 2008 թվականի հուլիս 8-ին աղջիկը՝ Անաստասիան։ Ընտանիքը երկար ժամանակ ապրում էր Սան Ֆրանցիսկոյում, քանի որ Չեն Լուն և Դենիսը ԱՄՆ-ի հպատակություն ունեցող քաղաքացիներ են, այնուհետև տեղափոխվել են Չինաստան։
Այժմ Չեն Լուն հանդիսանում է Համաշխարհային գեղասահքի ակադեմիայի (անգլ.՝ World Ice Arena Skating Academy) ղեկավարը, որը գտնվում է Հոնկոնգի մերձակայքում գտնվող Շենժեն քաղաքում։ Զուգահեռաբար նա նա խորեոգրաֆիկ աշխատանքներ է կատարել չինացի գեղասահորդների հետ, ինչպես նաև հեռուստացույցով մեկնաբանում է գեղասահքի մրցույթները։
2007 թվականին Չեն Լուն աջակցեց Ռուսաստանի Սոչիի հայտը 2014 թվականի Ձմեռային Օլիմպիական խաղերին։


=== Սպորտային ձեռքբերումներ ===
WD=դուրս է եկել մրցումներից


== Ծանոթագրություններ ==


== Արտաքին հղումներ ==
Страничка на skate.org (անգլ.)
Ռոկավերանո

Ռոկավերանո (իտալերեն՝ Roccaverano), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 458 մարդ (2008)։ Բնակչության խտությունը՝ 15 մարդ/կմ²։ Տարածքը կազմում է 30 կմ²։ Փոստային ինդեքս՝ 14050։ Հեռախոսային կոդ՝ 0144։
Բնակավայրի հովանավորն է հանդիսանում սուրբ Անունսիազիոնեն։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Պաշտոնական էջ
Վիճակագրության ազգային ինստիտուտ


== Ծանոթագրություններ ==
Պալցինո (այլ կիրառումներ)

Պալցինո, կարող է վերաբերել՝

Պալցինո - գյուղ Ռուսաստանի Նիժնի Նովգորոդի մարզի Բոգորոդսկի շրջանի կազմում։
Պալցինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Շչելեյկի

Շչելեյկի (ռուս.՝ Щелейки), գյուղ Ռուսաստանի Լենինգրադի մարզի Պոդորոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 35 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հունաստանի կղզիների ցանկ

Հունաստանի կղզիների ցանկ, ներառում է իր մեջ 1400-ից ավելի կղզիներ։ Հունաստանը ունի բազմաթիվ կղզիներ, որոնց հաշվարկները սկսվում են ինչ-որ տեղ 1,200-ից մինչև 6000, կախված նվազագույն չափից, հաշվի առնելու համար։ Բնակեցված կղզիների թիվը տարբեր աստիճանի մեջբերվում է 166 և 277 միջև։ Դրանցից 227-ը բնակեցված են՝ 78 կղզիներում բնակվում են 100-ից ավելի բնակիչներ։
Ստորև ներկայացված է Հունաստանի առավել խոշոր և բնակելի կղզիների ցանկը։


== Սարոնական ծովածոցի կղզիներ ==


== Հյուսիսային Էգեյան կղզիներ (Փրագեան սպորադներ) ==


== Եվուբա և Հյուսիսային սպորադներ (Թեսալիայի սպորադներ) ==


== Հոնիական կղզիներ ==


== Դոդեկանես (Հարավային սպորադներ) ==


== Արևելյան Սպորադներ ==


== Կիկլադներ ==


=== Փոքր Կիկլադներ ===


== Կրետեն և շրջապատող կղզիները ==


== Տես նաև ==
Միջերկրական ծովի կղզիների ցանկը


== Գրականություն ==

Греческие острова. Путеводитель. — M.: Michel Strogoff & Ass, 2000. — 352 с. — (Le Petit Fute). — ISBN 2-86273-618-X


== Արտաքին հղումներ ==
Онлайн-путеводитель по островам Archived 2008-12-18 at the Wayback Machine. (անգլ.)
Դեսնարիգադոյի ամրոց

Դեսնարիգադոյի ամրոց (իսպ.՝ Castillo del Desnarigado), ամրոց Իսպանիայի Սուետա տարածաշրջանում։ Այն գտնվում է Ֆակել լեռան հարավային ափամերձ հատվածում և կրկնակի անգամ դարձրել են թանգարան։ Զբաղեցնում է մոտավորապես 1280 մ² մակերես։
1997 թվականի հոկտեմբերի 22-ի հրամանով Իսպանիայի մշակույթի նախարարության կողմից Դեսնարիգադոյի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ՝ RI-53-0000500-00015 գրանցման համարի տակ։


== Պատմություն ==
Ամրոցի շինարարությունն սկսվել է 19-րդ դարում, սակայն այդ հատվածում հայտնաբերվել է ավելի հին ռազմական կառույցի հետքեր։ Անունը ստացել է այն ստրուկի անունից, որը կարողացել է փախչել Ռիֆի հանքահորից, պատստպարվելով այն առագաստանավի քթի հատվածում, որի կառուցմանն էր մասնակցում։ Նա փախչել է այլ ստրուկների հետ միասին և ժամանել է պորտուգալական Սուետա։ Նրանք իջել են մի փոքր լողափ, որը նույնպես ստանում է նրա անունը և բնակություն են հաստատում մի բլրակի վրա, զբաղվում էին ծովահենության Ջիբրալթարի կողմերը։ 17-րդ դարի վերջում որոշել էին կառուցել մի փոքրիկ բերդ, որի մնացորդները հազիվ են պահպանվել։ Ամրոցը ակտիվ է եղել մինչև 20-րդ դարի սկզբները, որից հետո վերջնականապես լքվել է։ Որոշվել է հետագայում այն դարձնել ռազմական թանգարան, որի բացումը տեղի է ունեցել 1984 թվականին։ Այդ ժամանակից սկսած թանգարանը հարստացել է Սուետային պատմությանը վերաբերվող ռազմական իրերով։


== Պատկերասրահ ==

		
		
		


== Ծանոթագրություններ ==
Արթուր Բրայսոն

Արթուր Բրայսոն (անգլ.՝ Arthur Earl Bryson Jr., հոկտեմբերի 7, 1925(1925-10-07)), Փոլ Պիգոտի Սթենֆորդի համալսարանի պրոֆեսոր և «ժամանակակից օպտիմալ կառավարման տեսության հայրը»։ Հենրի  Քելլիի (1926-1988) հետ համատեղ հետադարձամշակման ընթացակարգի (անգլ.՝ backpropagation)  վաղ տարբերակի հիմնադիրն է, որն այժմ լայնորեն կիրառվում  է մեքենայական ուսուցման և արհեստական նեյրոնային ցանցերի մեջ։
ԱՄՆ Այովա նահանգի ռազմածովային նավատորմի քոլեջի V-12 վերապատրաստման ծրագրի անդամ է եղել և 1946 թվականին ստացել է օդագնացության ոլորտում բակալավրի աստիճան։
1951 թվականին Կալիֆոռնիայի տեխնոլոգիական ինստիտուտում պաշտպանել է Փիլիսոփայության դոկտորի ատենախոսությունը։  Հանս Լ. Լիփմանի ղեկավարությամբ պաշտպանել  է «Ինտերֆերաչափական աերոդինամիկ խողովակը» թեզը։ Արթուր Բրայսոնը նաև Հարվարդի համալսարանի Փիլիսոփայության դոկտոր է և կառավարման տեսաբան Յու-Չի Հոյի խորհրդատու։


== Պարգևներ և կոչումներ ==
1970 թվականին  Ճարտարագիտության ազգային ակադեմիայի անդամ
1973 թվականին  Գիտությունների ազգային ակադեմիայի անդամ
1980 թվականին  Ռուֆուս Օլդենբուրգի մեդալ
1984 թվականին  IEEE կառավարման համակարգերի մրցանակ
1990 թվականին Ամերիկյան ավտոմատ կառավարման խորհրդի կողմից Ռիչարդ Բելմանի «Ժառանգություն» մրցանակ
2009 թվականին Դանիել Գուգենհայմի մեդալ


== Ծանոթագրություններ ==


== Արտաքին հղումներ ==
Salute to Arthur E. Bryson Jr.
Կաշարի (այլ կիրառումներ)

Կաշարի, կարող է վերաբերել՝

Կաշարի - սլոբոդա Ռուսաստանի Ռոստովի մարզի Կաշարսկի շրջանում
Կաշարի - գյուղ Ռուսաստանի Լիպեցկի մարզի Զադոնսկի շրջանի կազմում
Նա մեզ ցար չէ

«Նա մեզ ցար չէ», համառուսական բողոքի ակցիա, որը տեղի է ունեցել 2018 թվականի մայիսի 5-ին։ Ցույցը կազմակերպվել է ընդդիմադիր քաղաքական գործիչ` Ալեքսեյ Նավալնու կողմից։
Մոսկվայում, Սանկտ Պետերբուրգում ու մի շարք քաղաքներում մատնանշվել են ոստիկանության կոպիտ գործողություններ, ցույցի մասնակիցները դժգոհում էին ռետինե մահակներով հարվածներից ու ձերբակալություններից։ Ամբողջ երկրում ցույցի ժամանակ ձերբակալվածների թիվը գրեթե 1600-ի։ Լուսանկարներում նկատվել են ակցիայի մասնակից անչափահասների ձերբակալությունների դեպքեր։
Մոսկվայում ցուցարարների վրա հարձակման ժամանակ նկատվել են կազակների զորքեր։ Մոսկվա քաղաքի գլխավոր դատախազի տեղակալ Անդրեյ Ցիգանովը պատասխանելով Ռուսաստանի կոմունիստական կուսակցության Պետդումայի պատգամավոր` Վալերի Ռաշկինի հարցին հաղորդեց, որ Մոսկվայի դատախազությունը կստուգի կազակական հագուստով մարդկանց կողմից իրավունքների խախտման հաղորդագրությունները, որոնք ծեծել են ցուցարարներին։
Սանկտ Պետերբուրգում ցուցարարների փակել էին Նևսկի պողոտան ու երթ էին անցկացրել փողոցով, ճեղքելով ոստիկանական պատն ու բարիկադները։ Մոսկվայում ցուցարարները փակել էին Ստրաստնոյ Բուլվար տանող ճանապարհները։


== Իրադարձությունների լուսաբանումը ==
Ռուսական ՀԸ-երը` Russia Today, ՆՏՎ և Ռուսաստանի առաջին ալիքը մեծ մասամբ անտեսում էին ցույցերը։


== Արձագանքը ==


=== Միջազգային ===
Ներքին կապերի եվրոպական ծառայությունն ու ԱՄՆ Պետական դեպարտամենտը դատապարտեցին ցուցարարների ու լրագրողների մասսայական ձերբակալություններն ու կոչ արեցին անմիջապես ազատ արձակել նրանց։


== Դատ ակտիվիստների նկատմամբ ==
Դոժդ հեռուստաընկերության տվյալներով, ձերբակալվածները ստացել են ամենաքիչը 300 օր ազատազրկում ու ավելի քան 1,3 մլն ռուբլի տուգանք։ Ալեքսեյ Նավալնին դատապարտվեց 30 օրվա ազատազրկման։ 2018 թվականի հունիսի 1-ին Մարդու իրավունքների եվրոպական դատարան տրվեց առաջին բողոքը, որը վերաբերվում էր իշխանությունների գործողություններին։ Ագորա կազմակերպության փաստաբան` Ալեքսեյ Գլուխովի խոսքով, կարող է բողոքարկվել մոտ 300 որոշում։


== Տես նաև ==
Հակակոռուպցիոն ցույցերը Ռուսաստանում (2017)


== Ծանոթագրություններ ==
Զիմբաբվեի դրոշ

Զիմբաբվեի դրոշը Զիմբաբվեի Հանրապետության պետական խորհրդանիշերից է։ Այն սահմանված է Զիմբաբվեի Հանրապետության Սահմանադրությամբ և դրոշի մասին օրենքով։ Կազմված է կանաչ, սև, դեղին, սպիտակ և կարմիր գույներից ՝ լայնքի և երկայնքի 1։2 հարաբերակցությամբ։ Ընդունվել է 1980 թվականի ապրիլի 18-ին։


== Աղբյուրներ ==
Flag of Zimbabwe (անգլ.)
Ռուդա (գյուղ, Տուրիի շրջան)

Անվան այլ կիրառումների համար տե՛ս՝ ՌուդաՌուդա (ուկրաիներեն՝ Руда), գյուղ Ուկրաինայի Վոլինի մարզի Տուրիի շրջանում։
2001 թվականի տվյալներով Ռուդա գյուղում բնակվում էր 62 մարդ։ Բնակավայրը զբաղեցնում է 0,387 կմ² տարածք։ Բնակչության խտությունը կազմում էր 160,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1962-63 NBA մրցաշրջան

1962-62 NBA մրցաշրջան, դարձել է Բասկետբոլի ազգային ասոցիացիայի 17-րդ մրցաշրջանը։ Մրցաշրջանի չեմպիոնը դարձել է «Բոստոն Սելտիքս» ակումբը։ Եզրափակչում՝ վեց խաղերի արդյունքում, «Սելտիքս»-ը հաղթել է «Լոս Անջելես Լեյքերս»-ին։
1962 թվականի NBA դրաֆթի «Չիկագո Զեֆիրս» ակումբի կողմից՝ առաջին համարի ներքո ընտրվել է ծանր հարձակվող Բիլ ՄըքԳիլը։ Դրաֆի ժամանակ 3-րդ համարի ներքո ընտրվել է Զելմո Բիտին, 7-րդ համարի ներքո՝ Ջոն Հավլիչեկը, իսկ 8-րդ համարի ներքո՝ Թերի Դիշինգերը։ Տարածքային դրաֆթի ժամանակ ընտրվել է Դեյվ Դեբուշեն և Ջերի Լուկասը։
Այս մրցաշրջանից սկսած սկսվել է ընտրվել մրցաշրջանի լավագույն սկսնակներից կազմված սիմվոլիկ հավաքական, ինչպես նաև սկսվել է ընտրվել լավագույն մարզիչը։


== Պարբերական առաջնություն ==
Հ = Հաղթանակներ, Պ = Պարտություններ, Տ% = Հաղթած խաղերի տոկոս


== Փլեյ օֆ ==


== Ցուցանիշներով առաջնորդներ ==


== Մրցանակներ՝ ըստ մրցաշրջանի արդյունքներ ==
NBA ամենաարժեքավոր խաղացող: Բիլ Ռասել, Բոստոն Սելտիքս
NBA տարվա սկսնակ: Թերի Դիշինգեր, Չիկագո Փեքերս
Տարվա մարզիչ: Գարի Գալատին, Սենթ Լուիս Հոքս


== Աղբյուրներ ==
1962-63 NBA Season Summary Archived 2012-10-17 at the Wayback Machine.
Ալդաբուլսկի (Դուբովսկի շրջան)

Ալդաբուլսկի (ռուս.՝ Алдабульский), գյուղակ (խուտոր) Ռուսաստանի Դաշնության Ռոստովի մարզի Դուբովսկի շրջանում։ Մտնում է Մալոլուչենսկի գյուղական համայնքի կազմի մեջ։
Շալետ սյուր Վուար

Շալետ սյուր Վուար (ֆր.՝ Chalette-sur-Voire), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 141 մարդ, բնակչության խտությունը` 25.00 մարդ/կմ²։ Բնակավայրը զբաղեցնում է 5.64 կմ² տարածք։


== Աշխարհագրություն ==
Գտնվում է Փարիզ քաղաքից 160 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 31 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 64-ը, իսկ ոչ ակտիվները` 15։ Ակտիվության ցուցանիշը կազմում է 81,0 %։ 64 աշխատունակ մարդկանցից աշխատել է 62 անձ (35 տղամարդ և 27 կին)։ Գործազուրկ են եղել 2 անձ (1 տղամարդ և 1 կին)։ 15 անաշխատունակներից 8-ը եղել են աշակերտներ կամ ուսանողներ, 2-ը` թոշակառուներ, իսկ 5-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վանեսա Կիրբի

Վանեսա Կիրբի (անգլ.՝ Vanessa Nuala Kirby, ապրիլի 18, 1988(1988-04-18), Ուիմբլդոն, Լոնդոն), անգլիացի դերասանուհի։


== Կենսագրություն ==
Վանեսա Կիրբին ծնվել է Լոնդոնում։ Մայրը՝ «Country Living» ամսագրի խմբագիր է, հայրը՝ վիրաբույժ ուռուցքաբան։ Վանեսան ավարտել է Լեդի Էլիանորա Հոլսի դպրոցը, Էքզետերիի համալսարանը և Լոնդանի երաժշտության և դրամատիկական մշակույթի ակադեմիան։ Խաղացել է «Octagon Theatre», «Ռոյալ Կորտ», «National Theatre» թատրոնների ներկայացումներում։ Ֆիլմերում սկսել է նկարահանվել 2010 թվականից։ Առավել հայտնի է դարձել «Ժամ», «Մեծ հույսեր» և «Թագ» հեռուստասերիալներում կատարած դերերի շնորհիվ։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==
Հրանտ Բագրազյան

Հրանտ Բագրազյան (հուլիսի 4, 1914(1914-07-04), Կողբ, Սուրմալուի գավառ, Երևանի նահանգ, Կովկասի փոխարքայություն, Ռուսական կայսրություն - դեկտեմբերի 2, 1995(1995-12-02), Երևան, Հայաստան), հայ արձակագիր, դրամատուրգ, սցենարիստ, ԽՍՀՄ գրողների միության անդամ 1973 թվականից, ՀԽՍՀ կինոմատոգրաֆիստների միության անդամ։


== Կենսագրություն ==
Ծնվել է Կարսի մարզի Սուրմալուի գավառի Կողբ գյուղում։ 1931-1938 թվականներին աշխատել է Մոսկվայում որպես խառատ, Մոսկվայի մետրոյի առաջին հերթի շինարարության հորատանցող։ 1939-1940 թվականներին մասնակցել է Խորհրդա-ֆիննական պատերազմի մարտերին, ապա՝ 1941-1945 թվականներին՝ Հայրենական մեծ պատերազմին։ 1948-1952 թվականներին սովորել է Երևանի համալսարանի բանասիրական ֆակուլտետում (մինչև չորրորդ կուրսը)։ 1947-1948 թվականներին աշխատել է «Կոմսոմոլեց» թերթում, 1952-1966 թվականներին՝ հանրապետական ռադիոյի, 1966-1971 թվականներին՝ «Հայաստանի արդյունաբերություն» ամսագրի, 1971-1972 թվականներին՝ «Լիտերատուրնայա Արմենիա» հանդեսի խմբագրություններում։ 1972 թվականից աշխատել է «Հայաստանի արդյունաբերություն» ամսագրում։
Հայաստանի շրջանային թատրոնները 1951 թվականին բեմադրել են նրա «Կյանքը թելադրում է» պիեսը։
«Հայֆիլմ» կինոստուդիան Բագրազյանի սցենարով 1962 թվականին նկարահանել է «Ճանապարհ» գեղարվեստական կինոնկարը։ Երևանի վավերագրական ֆիլմերի կինոստուդիան նրա սցենարով (հեղինակակից Գևորգ Հայրյան) նկարահանել է «Լույսը Արագածի վրա» վավերագրական կինոնկարը։
Ռուսերեն լույս են տեսել նրա «Նա կգտնի իր ճանապարհը» (Մոսկվա, 1961), «Հրաբորբ խարույկ» (Մոսկվա, 1971), «Երևանի մարդիկ և երկինքը» (Երևան, 1975), «Հիշողության բոլոր գույները» (Երևան, 1985)։


== Հ. Բագրազյանի երկերի մատենագիտություն ==
Առաջին ճշմարտություն (վիպակ), Երևան, «Հայաստան», 1967, 224 էջ։
Հրաբորբ խարույկ (վեպ՝ նվիրված Լուսիկ Լիսինյանին), Երևան, «Հայաստան», 1971, 296 էջ։


== Ծանոթագրություններ ==
Օդսհերեդ (կոմունա)

Օդսհերեդ (դան․՝ Odsherred Kommune), դանիական կոմունա Զելանդիա մարզի կազմի մեջ։ Տարածքը՝ 355,3 կմ², ինչը կազմում է Դանիայի ողջ տարածքի 0,82 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 33129 մարդ է (տղամարդիկ՝ 16583, կանայք՝ 16546, օտարերկրացիներ՝ 866)։


== Պատմություն ==
Կոմունան ձևավորվել է 2007 թվականին հետևյալ կոմունաներից.

Դրագսհոլմ (Dragsholm)
Նյուկյոբինգ Ռյորվիգ (Nykøbing-Rørvig)
Տրունհոլմ (Trundholm)


== Երկաթուղային կայարաններ ==


== Պատկերասրահ ==

		


== Արտաքին հղումներ ==
Օդսհերեդը borger.dk կայքում(չաշխատող հղում)(դան.)
Պաշտոնական կայք
Գալիլեայի ծով

Գալիլեայի ծով, ներկայիս Իսրայելում հայտնի է որպես Կիներետ լիճ (եբրայերեն՝ ים כנרת‎, «յամ Կիներետ», ընդ որում՝ «յամ»՝ նշանակում է «ծով». արաբ․՝ بحيرة طبريا‎‎, «Բուխայրաթ Տաբարիա», «Բախր Տաբարիա»։ Լճի ափն ամենացածրադիր վայրերից է աշխարհում, այն 213 մետրով ցածր է ծովի մակերևույթից (այդ ցուցանիշով երկրորդ տեղում է՝ Մեռյալ ծովից հետո)։ Միաժամանակ՝ ամենացածրադիր քաղցրահամ լիճն է աշխարհում։ Առավելագույն խորությունը 45 մետր է, մակերեսը՝ 165 կմ²։ Լճի արևմտյան ափին ընկած է Տիբերիա քաղաքը։ Գալիլեայի ծովը հայտնի է նաև Տիբերիադյան լիճ անվամբ։ Այն այդ անունն ստացել է Տիբերիա քաղաքից, որը հիմնադրվել է մ. թ. առաջին դարում հռոմեական Տիբերիոս կայսեր կողմից։ Լճի ավետարանական անունը տրվել է նրա մերձակայքում գտնվող Գալիլեա քաղաքից։ Իսկ Գենիսարեթյան լիճ անվանումը տրվել է Գենիսարեթ (Գինոսար) հովտի անունից։


== Հիշատակումը Աստվածաշնչում ==
Այս լիճը նշվում է Հին Կտակարանում որպես Կիններեֆի ծով։ Այս լճով, ըստ ավանդության, անցնում է Իսրայելի սահմանը։ Նրա մոտակայքում է գտնվում Խիննարոֆ ամրոցը։


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Тивериадское озеро // Большая советская энциклопедия : [в 30 т.] / гл. ред.  А. М. Прохоров. — 3-е изд. — М. : Советская энциклопедия, 1969—1978.
 Киннерет՝ հոդվածը Հրեական էլեկտրոնային հանրագիտարանում
«Галилейское море»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
«Генисаретское озеро»։ Բրոքհաուզի և Եֆրոնի հրեական հանրագիտարան: In 86 Volumes (82 Volumes and 4 Additional Volumes)։ St. Petersburg։ 1890–1907 
C. Serruya Lake Kinneret. — The Hague, 1978. — ISBN 90-6193-085-5
Tamar Zohary, Assaf Sukenik, Tom Berman Lake Kinneret: Ecology and Management. — 2014.


== Արտաքին հղումներ ==
«Уровень воды в озере Кинерет»։ weather.israelinfo.ru (ռուսերեն)։ Արխիվացված է օրիգինալից 2014-02-08-ին։ Վերցված է 2019-12-06
Դիդիկոնդ

Դիդիկոնդ, բլուր-հնավայր Արագածոտնի մարզում, Քասաղ գետի աջափնյակում, Օշական գյուղի արևելյան մասում (1121 մ) ։ Հրաբխային ծագում ունեցող բլուր է, որը տեղացիները կոչում են Դ ( = դիտակետ)։ Բլրի ստորոտում փռված են 2—1-ին հազարամյակների բնակավայրի մնացորդներ և դամբարանադաշտեր, իսկ գագաթին պահպանվել են ուշ ուրարտական ամրոցի տեղում կառուցված վաղ միջնադարյան մի փոքրիկ բնակավայրի հետքեր։ Այդ հին ամրոցը ունի քառակուսի հատակագիծ, գրավում է մոտ մեկ քառորդ հեկտարի տարածություն և պատված է եղել 2,65 մ հաստությամբ հզոր պարըսպով։ Ամրոցը վերանորոգման է ենթարկվել 4—5-րդ դդ. Ամատունիների կողմից։ Ամրոցի տեղում հետագայում գոյություն է ունեցել ավելի ընդարձակ տարածք գրավող սովորական բնակավայր։ Այստեղ պեղումներ են կատարվել 1971-ից սկսած հայտնաբերվել են խեցեղեն, 9 քանդակազարդ քարաբեկորներ և նյութական մշակույթի այլ մնացորդներ։ Արևմտահայերեն տառադարձությամբ Դիտիկոնդ։


== Ծանոթագրություններ ==
Շանդրովեց

Շանդրովեց (ուկրաիներեն՝ Ша́ндровець), գյուղ Ուկրաինայի Լվովի մարզի Տուրկայի շրջանում։ Հիմնադրվել է մինչև 1580 թվականը։
2001 թվականի տվյալներով Շանդրովեց գյուղում բնակվում էր 1 263 մարդ։ Բնակչության խտությունը կազմում էր 371,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոլյանկա (Դեյմայի վտակ)

Անվան այլ կիրառումների համար տե՛ս՝ Պոլյանկա (այլ կիրառումներ)Պոլյանկա (ռուս.՝ Полянка), գետ Ռուսաստանում, հոսում է Կալինինգրադի մարզում և Պոլեսսկի շրջանում։ Գետաբերանը տեղակայված է Դեյմա գետի աջ ափին 21 կմ հեռավորության վրա։ Գետի երկարությունը 11 կմ է, ավազանի տարածքը 28,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, ջրատնտեսային տեղամասը՝ Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի գետային ավազանը՝ Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300010540
Հիդրոլոգիական ուսումնասիրությունների կոդը - 104301054
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Յասենեց (այլ կիրառումներ)

Յասենեց, կարող է վերաբերել՝

Յասենեց - գյուղ Ռուսաստանի Սմոլենսկի մարզի Կրասնինսկի շրջանի կազմում
Յասենեց - գյուղ Ուկրաինայի Ժիտոմիրի մարզի Օվրուչի շրջանում
Պոկրովկա (գյուղ, Բայմակսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մշակույթի և գիտության պալատ (Վարշավա)

Մշակույթի և գիտության պալատ (լեհ.՝ Pałac Kultury i Nauki, հաճախ հանդիպում է հապավումով՝ PKiN), շինություն Վարշավայում։ Լեհաստանի ամենաբարձր շինությունն է։ Կառուցվել է «ստալինյան բարձրահարկերի» օրինակով որպես ԽՍՀՄ-ի կողմից նվեր լեհերին։ Կառուցվել է ԽՍՀՄ փողերով և աշխատուժով։ Շինությունը Եվրոպական Միության տասը ամենաբարձր երկնաքերերից է։


== Շահագործման պատմությունը ==
Շինարարությունը տևել է 1952-ի մայիսի 2-ից մինչև 1955-ի մայիսի 22-ը՝ 3500 խորհրդային բանվորների միջոցով, որոնք բնակություն էին հաստատել հատուկ այդ շրջանում կառուցելու նաև կինոթատրոն, ճաշարան, ակումբ և ջրավազան։ Շինարարության ընթացքում դժբախտ պատահարների պատճառով զոհվել է 16 հոգի։ Նախապես անվանվել է Ի. Վ. Ստալինի անվան մշակույթի ու գիտության պալատ։ Նախագծի հեղինակը խորհրդային ճարտարապետ Լև Ռուդնևն է։ Կառույցը ար-դեկո, սոցռեալիզմ և լեհական իստորիզմի ոճերի խառնուրդ է։
Ճարտարապետ Լև Ռուդնևը ցանկանում էր, որպեսզի շենքը լինի լեհական ոճով, որի համար այցելում է Կրակով, Հելմ, Զամոսց քաղաքներ, հավաքում անհրաժեշտ տեղեկությունները և հանդիպում լեհ ճարտարագետների հետ։ Ռուդնևը աշխատակիցների հետ կազմում է հինգ նախագիծ։ Լեհերն ընտրում են 120-մետր բարձրությամբ շենքի նախագիծը, սակայն շինարարների խումբը բավական մեծ էր, ինչը թույլ էր տալիս կառուցել ավելի մեծ շենք։
42-հարկանի շենքի բարձրությունը 167,68 մ է, սյան հետ միասին՝ 230,68 մ, ունի 3288 սենյակ, մակերեսը՝ 123 084 մ², ներքին ծավալը՝ 817 000 մ³։ Շինարարության ընթացքում օգտագործվել է 40 միլիոն աղյուս։
Շենքի 30-րդ հարկի վրա (114 մետր բարձրության վրա) ազատ տարածություն է բացվում, որը լավ դիտակետ է քաղաքի համայնապատկերը տեսնելու համար։ Սակայն այդ վայրը վատ համբավ ունի. 1956-ին այդտեղից սկսվեց ինքնասպանությունների շարք։ Այդ բարձրությունից առաջինը ցատկում է մի ֆրանսիացի, այնուհետև յոթ լեհեր։ Այս միջադեպերից հետո տանիքի այդ հատվածը ցանկապատվեց։


== Ծանոթագրություններ ==
Արմանիսի բազմամետաղային հանքավայր

Արմանիսի բազմամետաղային հանքավայր, հանքավայր ՀՀ Լոռու մարզում՝ Ստեփանավան քաղաքի շրջագծում՝ Չքնաղ գետի ավազանում։


== Բնութագրություն ==
Հետախուզվել է 1967-1985 թվականներին։ Տեղադրված է խորքային բեկվածքների հատման հանգույցում։ Հանքայնացման հասակը օլիգոցեն է։ Հանքավայրը ներփակված է միջին ու վերին էոցենի հրաբխային ու հրաբխանստվածքային ապարներով։ Ջրաջերմային հանքավայր է՝ ներկայացված առանձին երակներով, դրանց համակցություններով, բներով ու ցանային ներփակումներով։ Հանքամարմինների երկարությունը մի քանի հարյուր մ-ից մինչև 1000 մ է, լայնությունը՝ մի քանի մ։ Հանքանյութը կազմված է հիմնականում սֆալերիտ, խալկոպիրիտ, պիրիտ, գալենիտ, հեմատիտ միներալներից։ Կան նաև բնածին ոսկի (քվարցային երակներում), արծաթ, քվարց, գիպս, կարբոնատներ, բիսմութի միացություններ։ 1998 թվականից շահագործում է «Մետալ Պրինց» ընկերությունը՝ բաց եղանակով։
Աստերոիդների ցանկ (15301-15400)

Աստերոիդների ցանկ (15201-15300)  • Աստերոիդների ցանկ  • Աստերոիդների ցանկ (15401-15500)
 Աստերոիդների ցանկ (15201-15300)  • Աստերոիդների ցանկ  • Աստերոիդների ցանկ (15401-15500)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Հասբայայի շրջան

Հասբայա (արաբ․՝ قضاء حاصبيا‎‎‎‎‎‎), Լիբանանի 25 շրջաններից մեկը, մտնում է Նաբատիայի մարզի կազմի մեջ։ Շրջանի վարչական կենտրոնն է հանդիսանում Հասբայա քաղաքը։ Շրջանի բնակչությունը կազմում է 30 000 մարդ։


== Աշխարհագրություն ==
Շրջանը գտնվում է Լիբանանի հարավարևելյան մասում և զբաղեցնում է 220 կմ² տարածք։ Հյուսիսում սահամանակից է Ռաշայայի և Արևմտյան Բեկաայի շրջաններին, արևմուտքում՝ Մերջ Այունի շրջանին, հյուսիս-արևմուտքում՝ Ջեզզինի շրջանին, արևելքում և հարավում՝ Սիրիային, ինչպես նաև Գոլանի բարձունքների վիճելի տարածքին։


== Համայնքներ ==
Շրջանը բաժանվում է 15 համայնքների։


== Ծանոթագրություններ ==
Իվաշկովցի (այլ կիրառումներ)

Իվաշկովցի, կարող է վերաբերել՝

Իվաշկովցի - գյուղ, Ուկրաինայի Խմելնիցկիի մարզի Խմելնիցկիի շրջանում
Իվաշկովցի - գյուղ, Ուկրաինայի Խմելնիցկիի մարզի Նովոուշիցկի շրջանում
Իվաշկովցի - գյուղ, Ուկրաինայի Վիննիցայի մարզի Շառգորոդի շրջանում
Սել (Նորվեգիա)

Սել (նորվ.՝ Sel), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Օտտա բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 904.7 կմ² տարածք։ Որպես Նորվեգիայի ֆյուլքե՝ ստեղծվել է 1908 թվականի հունվարի 1-ին։


== Սելի զինանշանը ==
Սել կոմունայի զինանշանը հաստատվել է 1985 թվականի մայիսի 18-ին և իրենից ներկայացնում է կապույտ գույնով ներկված վահան, ներքևի մասը սուր, որի վրա պատկերված դեղին գույնով ներկված շեփոր նվագող աղջիկ։ Այն խորհրդանշում է 1600-ական թվականներին նորվեգացիներին թշնամու զորքի մոտենալու մասին զգուշացնող երիտասարդ աղջկան, ով նվագում էր շեփոր։


== Բնակչություն ==
Համաձայն 2007 թվականի մարդահամարի տվյալների՝ Սել կոմունայում բնակվում է 6005 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա՝ փոքր նվազման շեղումով։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2007-10-01 at the Wayback Machine.(նորվ.)


== Ծանոթագրություններ ==
Մառնիկ Վերին

Մառնիկ Վերին, գյուղ Արևմտյան Հայաստանում, Բիթլիսի վիլայեթի Մշո գավառում։ Գտնվում էր Մուշ-Մերքեզ գյուղախմբում՝ Մուշ քաղաքից 9 կմ հարավ-արևելք՝ Մեղրագետի վտակներից մեկի ափին՝ անտառապատ վայրում։ Գյուղի մոտակայքում եղել է անտառ, որը կոչում էին Մառնիկի անտառ


== Պատմություն ==
Գյուղում պատսպարվել են հայ ֆիդայիները։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։


== Բնակչություն ==
1880-ական թվականներին գյուղն ուներ 80 տուն՝ 600 հայ բնակչով։


== Տնտեսություն ==
Բնակչությունը զբաղվում էր երկրագործությամբ և անասնապահությամբ։


== Պատմամշակութային կառույցներ ==
Մառնիկ Վերինն ուներ եկեղեցի։ Գյուղի հարավարևելյան կողմում գտնվում էր Կարմիր վանքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==